80 WALTEE DE HENLE 



tuer e saler e sechyr com lautre. E pus le funt perser e 

 despendre en le hostel entre serianz e ouerours. E atant 

 cum le pris amunte, rendunt e sesun e de ceo e des peaus 

 releuent autant des testes mays io ne voyl mye ke vos vset 

 cest manere. Veet ke vos berbyz seyent en mesun entre 

 la seynt martyn e pasche io ne dy pas si la tere seyt secke 

 e la faude seyt atyre a son dreyt e estrame e le tens seyt 

 bel ke vos motuns i gysent. E ceus ke sunt en mesun ke 

 yl eyent du feyn ou plus ou meyns solom ceo ke le tens est. 

 E fetes marler la eyre de la bercherye checune quinzeyne 

 sicom vos ay dyt auant e ke seyt estrame sure e sachet 

 vos aueret ayceles plus de pru ke si eus guesent en faude. 

 E si vos mutuns seyent en mesun pur tempeste ke il seyent 

 par eus e eyent del plus gros feyn ou le feyn medle oue 

 forage de furment ou de aueyne ben batu pur quey ? io 

 le vos dyray il sunt debatu la nuyt en la faude par 

 cheance e lendemeyn ensement ke ne poent pestre e pus 

 vynent a la crache familous e reboutent les febles e trans- 

 glutent sanz mascher le feyn menu. E la berbyz kant a 

 mange sa saule si rounge e ceo ke nest pas masche ne 

 vent pas a ronge mes demert de denz le cors e purryst 

 desnaturelment dount plusurs sunt pery. E si le forage 

 seyt medle il le mascherunt de meus par la grossur del 

 forage. E si vos auet de faute defeyn le escorces e les cor- 

 geys de pesaz est bon as motouns. 1 



COMBNT HOM DEYT AYGNEUS GARDER. 



E quant vos aygneaus sunt aygnelez ke le bercher ouste 

 la leyne entur les treouns kar souent auent ke la leyne 

 satache as bouches des ayneaus par les treons ele gloutet e 

 demurt en lur estomak e par tant sunt plusurs periz. 



1 More matter follows at this point in the Oxford MSS. see pp. 36, 37. 



